จัดกลยุทธ์ลงทุนสัปดาห์นี้ คัด 4 หุ้นเด่น เน้นกำไร Q3 โตแกร่ง!
จัดกลยุทธ์ลงทุนสัปดาห์นี้ (12-16 ก.ย.65) คัด 4 หุ้นเด่น BEM, JMART, PLANB และ BJC เน้นกำไรไตรมาส 3/65 โตแกร่ง แนะจับตาตัวเลขเงินเฟ้าสหรัฐ 13 ก.ย.65 และประชุมพิจารณาวาระดำรงตำแหน่งนายก 8 ปี ในวันที่ 14 ก.ย.65 ประเมิน SET เคลื่อนไหวกรอบ 1,630-1,670 จุด
จัดกลยุทธ์ลงทุนสัปดาห์นี้ (12-16 ก.ย.65) คัด 4 หุ้นเด่น BEM, JMART, PLANB และ BJC เน้นกำไรไตรมาส 3/65 โตแกร่ง!
16 ก.ย. 2565

บริษัทหลักทรัพย์กรุงศรี จำกัด ระบุในบทวิเคราะห์ว่า ยังให้น้ำหนักเป็นกลางให้กรอบ SET Index สัปดาห์นี้ที่ 1,630-1,670 จุด ต้นสัปดาห์ดัชนียังมีโมเมนตั้มเชิงบวกและได้ Sentiment บวกจากตลาดหุ้นต่างประเทศคาดว่าจะหนุนให้ดัชนีปรับตัวขึ้นได้ อย่างไรก็ตามคาด Upside จะเป็นไปอย่างจำกัดเนื่องจากในช่วงที่ผ่านมาดัชนีปรับขึ้นได้จากหุ้นเพียง 1-2 หลักทรัพย์ (DELTA GULF)
ดังนั้นหากสัปดาห์นี้ทั้ง 2 หลักทรัพย์มีการพักตัวหรือปรับฐานอาจจะถ่วงการปรับขึ้นของดัชนีได้  ประกอบกับในช่วงปลายสัปดาห์ FTSE จะมีการปรับน้ำหนัก (FTSE Rebalance) โดยจะมีผลโดยใช้ราคาปิด ณ วันที่ 16 ก.ย.65 ซึ่งรอบนี้ FTSE ปรับลดน้ำหนักหุ้นไทยคาดว่าจะมีเม็ดเงินไหลออกประมาณ 3,000 ล้านบาท ถือเป็นอีกหนึ่งปัจจัยที่จะคอยจำกัด Upside ของตลาด
ส่วนปัจจัยที่ตลาดจะให้ความสำคัญในสัปดาห์นี้ประกอบไปด้วยการรายงานตัวเลขอัตราเงินเฟ้อของสหรัฐในวันที่ 13 ก.ย.65 และการนัดประชุมพิจารณาวาระดำรงตำแหน่ง 8 ปี ของทานนายกฯ ในวันที่ 14 ก.ย.65 กลยุทธ์การลงทุนสัปดาห์นี้ยังเป็น “Selective  Buy” เน้นหุ้นที่ทิศทางผลประกอบการไตรมาส 3/65 มีทิศทางที่ดีขึ้นและเติบโตแข็งแกร่งขณะที่ราคาหุ้นยังไม่สะท้อนผลกำไรดังกล่าว โดยมี Top Pick สัปดาห์นี้คือ BEM, JMART และ PLANB
แนะนำ “ซื้อ” บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ราคาเป้าหมาย 11.50 บาท ราคาหุ้นยัง Laggard จากหุ้นธีมเปิดเมือง ผลกำไรทยอยฟื้นตัว ตามจำนวนยอดผู้ใช้ทางด่วนและรถไฟฟ้าที่เพิ่มขึ้นใกล้เคียงกับระดับก่อนโควิด-19 ขณะเดียวกันยังชนะประมูลงานรถไฟฟ้าสายสีส้มเพิ่มมูลค่าเหมาะสมให้ BEM อีก 1 บาท ต่อหุ้น
แนะนำ “ซื้อ” บริษัท เจ มาร์ท จำกัด (มหาชน) หรือ JMART ราคาเป้าหมาย IAA Consensus ที่ 64.40 บาท ผลประกอบการมีแนวโน้มฟื้นตัวได้ต่อเนื่องในไตรมาส 3/65 และไตรมาส 4/65 ธุรกิจมือถือเข้าสู่ High season รับผลบวกผู้ประกอบการ อาทิ Apple Sumsung และ OPPO เร่งเปิดตัวผลิตภัณฑ์ใหม่ ขณะที่กลุ่มธุรกิจของบริษัทลูก อย่าง บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT และ บริษัท ซิงเกอร์ประเทศไทย จำกัด (มหาชน) หรือ SINGER ยังเติบโตต่อเนื่อง
แนะนำ “ซื้อ” บริษัท แพลน บี มีเดีย จำกัด (มหาชน) หรือ PLANB ราคาเป้าหมาย 8.50 บาท เบอร์ 1 ในธุรกิจสื่อโฆษณานอกบ้านมี Market share คิดเป็น 90% ของตลาดรวม กำไรทยอยฟื้นตัว และคาดว่าจะทำ New  high ได้ในปีหน้าตามธุรกิจสื่อนอกบ้านที่กลับมาขยายตัวหลังวิกฤติ Covid-19 เริ่มคลี่คลาย
ส่วนบริษัทหลักทรัพย์กสิกรไทย จำกัด ระบุในบทวิเคราะห์ แนะนำหุ้นประจำสัปดาห์ 12-16 ก.ย.65 ได้แก่ BEM ประเมินราคาพื้นฐาน 10.20 บาท เป็นหุ้น Defensive ในช่วงที่ตลาดหุ้นภาพรวมผันผวน ยอด Ridership ของเดือน ส.ค. คาดจะเห็นการฟื้นตัวเมื่อเทียบจากเดือนก่อน ต่อเนื่องถึงเดือน ก.ย. หนุนจากวันที่ 12 ก.ย. ศูนย์ฯสิริกิติ์” เคาะฤกษ์เปิดทางการ คาดจะมีคนเข้ามาใช้บริการ 13 ล้านคนต่อปี บวกกับการที่ BEM มีสถานีตรงศูนย์ฯสิริกิติ์ ส่วนเดือน ก.ย. ชนะการประมูลรถไฟฟ้าสายสีส้ม บางขุนนนท์ – มีนบุรี
รวมทั้งประเมินราคาเป้าหมาย บริษัท เบอร์ลี่ ยุคเกอร์ จำกัด (มหาชน) หรือ BJC ที่ 39.50 บาท โดยแรงหนุนจากตลาดหลักทรัพย์จัดทำ Hearing ช่วง 6-20 ก.ย.65 เรื่องการปรับปรุงเกณฑ์คัดเลือกหุ้นเข้า SET50/SET100 ลด Turnover Ratio ลงมาจากเดิมเริ่มต้นที่ 5% เป็น 2% ถ้าเกณฑ์ใหม่ผ่าน BJC มีโอกาสเข้า SET50/SET100
ทั้งนี้คาดกำไรครึ่งปีหลังน่าจะดีขึ้นเมื่อเทียบกับครึ่งปี แรก คาด SSSG ช่วงตั้งแต่ต้นไตรมาส 3 ถึงปัจจุบันอยู่ที่ 4-6% และยังมีแรงหนุนการปรับเพิ่มค่าแรงขั้นต่ำที่มีผล 1 ต.ค.65 ขณะที Valuation ถูกสุด ทั้ง PER ปี 65 และปี 66 อยู่ที่ 28.7 เท่าและ 22 เท่า ต่ำกว่าค่าเฉลี่ยของกลุ่มอยู่ที่ 33.8 เท่าและ 25.8 เท่า รวมถึง PBV ปี 22 และ 23 ที่ 1.1 เท่า ต่ำกว่า ค่าเฉลี่ยของกลุ่มอยู่ที่ 3.8 เท่าและ 3.4 เท่า